Бейбіт Шүменовке қатысты қылмыстық іс жабылды — ІІМ
DATE: 09:48, 22 Маусым 2024 | GMT +5
TITLE: Бейбіт Шүменовке қатысты қылмыстық іс жабылды — ІІМ
URL: https://kaz.inform.kz/news/beybt-shumenovke-katisti-kilmistik-s-zhabildi-m-3ac9d0/
META: DATE: 09:48, 22 Маусым 2024 | GMT +5
TOTAL WORDS: 152
AUTHOR(S):
TEXT: Бейбіт Шүменовке қатысты Астана қаласы Есіл ауданының Полиция басқармасы Қылмыстық кодекстің 293-бабы 2-бөлігі 2-тармағына сәйкес сотқа дейінгі тергептексеру жүргізді. «Қазіргі уақытта тергеу нәтижесі бойынша және жәбірленушілерден келіп түскен кешірім беру арызы негізінде Бейбіт Шүменовке қатысты қылмыстық іс және қылмыстық қудалау тараптардың татуласуына байланысты қысқартылды. ҚР Қылмыстық кодексінің 68-бабы 1-бөлігіне сәйкес, қазаға ұшыратумен байланысты емес және онша ауыр емес немесе ауырлығы орташа қылмыс жасаған адам жәбірленушімен, арыз берушімен татуласса, оның ішінде медиация тәртібімен татуласса, сондай-ақ келген залалды өтесе, қылмыстық жауапкершіліктен босатылады», — делінген агенттік жолдаған сауалдың жауабында. Сондай-ақ, Ішкі істер министрлігі өзге ақпараттың жария етуге жатпайтынын және тергеу нәтижесімен қылмыстық процеске қатысушылар ғана танысуға құқылы екенін хабарлады. Еске салсақ, 2023 жылы шілдеде қазақстандық боксшы Бейбіт Шүменов көпшілік орында баласы бар ер адамға жұдырық ала жүгірген еді. Кейін Бейбіт Шүменов дәмханадағы оқиғаның қалай болғанын айтып берді. Оған мемлекетаралық іздеу жарияланды. Былтыр қарашада ІІМ халықаралық іздеу жарияланған Бейбіт Шүменовке қатысты тергеудің тоқтап тұрғанын хабарлаған еді
